“Wayəm nâ ésīá wama Dávid a ngábɔ təge lóŋ ndá á dzwé Ńtondôbə Zambá wōē ású bítá míńzízíŋ mí lúmuŋan ai nyé a kələ kwí anə́ Ńtondôbə a ngáfudi bɔ́ á məkǒl móé á sī. 18Ńdɔ̄ éyɔŋ dzí Ǹtondôbə Zambá wama a və́ yǎ ma awɔí á mīḿfág mísə; ǹzízíŋ təgě fə ai wɔ́, ngə́ ḿbə̂ dzam ziŋ. 19Ńdɔ̄ hḿ māváŋ nâ mayi lóŋ ndá á dzwé Ńtondôbə Zambá wama, anə́ ḿból Ńtondôbə a ngádzó ai ésīá wama Dávid nâ: “É mɔ́n woe yǎ māyi tə́lē étɔá kúm dzóē á məyian móe, énye ǎ yi lóŋ ndá á dzwé dáma.” 20Asú tē, étɔ̄á dzī, béndégē nâ bə́ kpe ma bəkɛ́dǎr yā Libáŋ; bəbɔ bísíé bámā bâyi sɔ́ bámán ai éḿbōe, mayi yân ai wa ású bəbɔ bísíé bóe ábím máán ásə wǎyi tsíg; amú wāyəm nâ mod á sə́ kig ábə̄ bíā ā yəm baí bīlé anə́ Bəsidónian.” 21Á wóg Hiram a ngáwóg bibúg bí Salomóŋ, ǎ ngatag fɔ́ɔ́ abuí, nyé nâ: “Ǹtótōmaamaa á bɔ̄g ai Ǹtondôbə ámōs nyú, nyě yǎ á ngāvə́ Dávid m̀fəfə́g mɔ́n naa á dzóē é mod ayɔŋ nyɔ́.” 22Ńdɔ Hiram a ngálóm Salomóŋ éyalán naa: “Mə wóg ḿbándá ó ngālóm mā; mə nə á ngomozan yǎ ábɔ é dzam ásə wǎdiŋ á dzam bílé bí kɛ́dar ai bilé bí sípres.